**Želdynų dizainas, įrengimas ir priežiūra** (40 ak. val.)

(pradedantiesiems)

Registracija vyksta ir informacija teikiama mokymai.kmaik@gmail.com arba tel. 861441638

Mokymai vyks: spalio 2,3,9,16,17 dienomis, nuo 10.00 val. iki 17.30 val.

Vieta: Liepų g. 1, Girionys, Kauno raj., KMAIK

Mokymų metu sužinosite ir išmoksite taikyti želdinių dizaino principus, formuoti sklypo erdves, susipažinsite su naujausiomis želdynų kūrimo tendencijomis bei jų panaudojimu savo sode ar sodyboje. Taip pat išmoksite pažinti augalus, sužinosite jų savybes, tinkamas augimo sąlygas, dauginimo būdus. Ne tik sužinosite bet ir praktiškai mokysitės kaip teisingai atlikti pagrindinius augalų priežiūros darbus.

1 diena. **Dendrologija.** Susipažinsime su medžių, krūmų bei lianų dekoratyviosiomis savybėmis, kaip jos auga Lietuvos klimato sąlygomis, ar visi sumedėję augalai auga vienodai, kuo skiriasi rūšis ir veislė, kaip lengvai ir paprastai pasidauginti patikusį augalą ir kaip išsirinkti tinkamą augalą medelyne. Praktinis augalų vertinimas dendroparke. Lektorė dr. Asta Doftartė.

2 diena. **Augalų augimo sąlygos, jų optimizavimas.** Dirvožemis, klimatinių sąlygų įtaka. Augalų grupių parinkimas pagal augavietę. Didesnės teritorijos planavimas išskiriant papildomas zonas pagal reikmes bei  naudojimo intensyvumą, apsauginei želdiniai, gyvatvorės. Gėlynai, alpinariumai, jų projektavimas, dirvožemio paruošimas sodinimui, gėlių sėja ir sodinimas, priežiūra. Želdinimo paruošiamieji darbai, augalų sodinimas. Lektorė dr. Ingė Auželienė.

3 diena. **Dizainas.** Želdinių kūrimo tendencijos. Sklypo (iki 15 arų) zonavimas pagal pagrindines funkcines zonas. Augalų parinkimas ir derinimas sklype pagal pagrindinius komponavimo principus (ritmas, kontrastas, niuansas, proporcija, spalva).  Vizualiniai ryšiai sklype. Vertikalus ir horizontalus regėjimo kampai. Augalų žymėjimas plane. Linijiniai, plokštuminiai sodo elementai. Funkcinės judėjimo kryptys, dangų parinkimas. Trumpas supažindinimas su želdynų projektų vizualizavimo programomis (Skechup, Lumion, Garden Puzzle ir kt.). Praktinis pristatymas kompiuterių klasėje. Lektorė Vaida Vaitkutė Eidimtienė.

4 diena. **Želdynų įrengimo techniniai sprendimai.** Vejos įrengimas ir priežiūra, laistymo sistemos, drenažas, apšvietimas, žalios sienos, stogų želdinimas. Praktiniai užsiėmimai, sprendimai ir dažniausiai daromų klaidų aptarimas. Lektorius Tautvydas Gurskas.

5 diena. **Sodo planavimas ir sodinimas.** Gamtai draugiškas sodas, sodininkavimas mieste. Vaismedžiai ir vaiskrūmiai, uogakrūmiai, daržas mieste ir sodyboje. Pagrindiniai priežiūros darbai, kompostavimas. Augalų apsauga nuo ligų ir kenkėjų, tręšimas, genėjimas. Vaismedžių problemų vertinimas ir praktiniai patarimai sode. Lektorė dr. Ingė Auželienė.

Kursų kaina 410 EUR (įskaičiuota pietūs, kava, arbata, užkandžiai)